צ'ינצ'ילה ארוכת זנב

צ'ינצ'ילה ארוכת זנב או שִׁינְשִׁילָה מְצוּיָה(שם מדעי: Chinchilla lanigera) הוא מין של מכרסם קטן מהסוג צ'ינצ'ילה שבמשפחת הצ'ינצ'יליים שמוצאו בהרי האנדים שבדרום אמריקה.

אורכה של הצ'ינצ'ילה הוא 26 ס"מ בממוצע עם זנב באורך של כ-10 ס"מ. משקלם 369–493 גרם בזכרים ו-379–450 גרם בנקבות. הן בעלות פרווה עבה ואפורה כהה ומעט שחורה בקצוות. יש להן אוזניים ארוכות ורודות וזנב ארוך ושעיר.

הצ'ינצ'ילות חיות בטבע בהרי האנדים שם הטמפרטורה יכולה לרדת במהירות לטווח האפס. הן מתכנסות יחדיו במחילות סגורות ושם מתחממות מהקור. הן צמחוניות וניזונות בעיקר מצמחיית סלעים.

הצ'ינצ'ילה היא חיית מחמד פופולרית. בטבע היא נמצאת בסכנת הכחדה ונפגעת מציד למסחר בפרוותה המשובחת.

קישורים חיצוניים

הערות שוליים

ערכים שבהם תבנית בריטניקה אינה מתאימה
טקסונים שתוארו בידי אדוארד טרנר בנט
צ'ינצ'יליים
בוליביה: יונקים
בעלי חיים בהרי האנדים
בעלי חיים שתוארו ב-1829